
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 224 

12 Σεπτεμβρίου 2005 


ΝΟΜΟΣ ΥΠ’ΑΡΙΘ. 3387 

Κέντρο Μελετών Ασφάλειας (ΚΕ.ΜΕ.Α.) καί άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Αρθρο 1 
Σύσταση 

1. Ιδρύεται νομικό πρόσωπο ιδιωτικού δικαίου με την 
επωνυμία «Κέντρο Μελετών Ασφάλειας» (ΚΕ.ΜΕ.Α.). Η 
επωνυμία αυτή για τις σχέσεις του με το εξωτερικό μετα¬ 
φράζεται στην Αγγλική ως «ΟθπΙθγ ϊογ δεουπίγ δίυάίθε» 
και στη Γαλλική ως «ΟθπΙγθ ά'ΕΙυάεε άθ δθουπίθ». Το 
ΚΕ.ΜΕ.Α. έχει ως έδρα την Αθήνα. Το ΚΕ.ΜΕ.Α. διαθέτει 
σφραγίδα και έμβλημα των οποίων ο τύπος καθορίζεται 
με απόφαση του Διοικητικού του Συμβουλίου. 

2. Το ΚΕ.ΜΕ.Α. έχει διοικητική και οικονομική αυτοτέ¬ 
λεια και λειτουργεί προς όφελος του δημόσιου συμφέρο¬ 
ντος κατά τους κανόνες της ιδιωτικής οικονομίας. 

3. Το ΚΕ.ΜΕ.Α. μπορεί, ύστερα από πρόταση του Διοι¬ 
κητικού του Συμβουλίου και απόφαση του Υπουργού Δη¬ 
μόσιας Τάξης, να ιδρύει ή να συμμετέχει σε εταιρείες και 
επιχειρήσεις του δημόσιου ή ιδιωτικού τομέα, καθώς και 
σε κοινοπραξίες, διεθνείς ενώσεις και ενώσεις προσώ¬ 
πων, που εξυπηρετούν συναφείς σκοπούς. Με απόφαση 
των Υπουργών Οικονομίας και Οικονομικών και Δημόσιας 
Τάξης καθορίζεται ο τρόπος, η διαδικασία και κάθε ανα¬ 
γκαία λεπτομέρεια εφαρμογής της παραγράφου αυτής. 

4. Η επωνυμία «Κέντρο Μελετών Ασφάλειας» και ο δια¬ 
κριτικός τίτλος «ΚΕ.ΜΕ.Α.» ανήκουν αποκλειστικά στο 
παραπάνω νομικό πρόσωπο, απαγορευομένης της χρη¬ 
σιμοποίησης αυτών ως εταιρικής επωνυμίας ή σήματος ή 
διακριτικού τίτλου οποιοσδήποτε επιχείρησης ή οποιου- 
δήποτε τρίτου. 

Άρθρο 2 
Εποπτεία 

Το ΚΕ.ΜΕ.Α. εποπτεύεται από τον Υπουργό Δημόσιας 
Τάξης. Η εποπτεία περιλαμβάνει τον οικονομικό και δια¬ 
χειριστικό έλεγχο, την έγκριση του προϋπολογισμού και 
απολογισμού του έργου του και το διοικητικό έλεγχο σχε¬ 
τικά με τη νομιμότητα των πράξεων και ενεργειών των ορ¬ 
γάνων διοίκησής του. 


Άρθρο 3 
Σκοπός 

1. Σκοπός του ΚΕ.ΜΕ.Α. είναι η διεξαγωγή θεωρητικής 
και εφαρμοσμένης έρευνας και η εκπόνηση μελετών, 
ιδίως σε στρατηγικό επίπεδο, για θέματα που αφορούν 
στην πολιτική ασφάλειας, καθώς και η παροχή υπηρε¬ 
σιών, γνωμοδοτικού και συμβουλευτικού χαρακτήρα, για 
τα θέματα αυτά προς το Υπουργείο Δημόσιας Τάξης ή άλ¬ 
λους φορείς. 

2. Για την εκπλήρωση του σκοπού αυτού το ΚΕ.ΜΕ.Α.: 
α. διεξάγει ερευνητικά προγράμματα και μελέτες για 

θέματα εσωτερικής ασφάλειας που αφορούν στο Υπουρ¬ 
γείο Δημόσιας Τάξης και τις υπηρεσίες που υπάγονται σε 
αυτό, καθώς και άλλους φορείς του εσωτερικού, 
β. εκπονεί και εκτελεί ερευνητικά προγράμματα για λο¬ 
γαριασμό ή σε συνεργασία με αντίστοιχους φορείς της Ευ¬ 
ρωπαϊκής Ένωσης, άλλων κρατών ή διεθνών οργανισμών, 
γ. αναπτύσσει συνεργασία σε εθνικό και διεθνές επίπε¬ 
δο με οργανισμούς και υπηρεσίες, ερευνητικά και εκπαι¬ 
δευτικά κέντρα και ιδρύματα, κοινωνικούς, επιστημονι¬ 
κούς και παραγωγικούς φορείς, δημόσιους και ιδιωτι¬ 
κούς, καθώς και με Μ.Κ.Ο., 

δ. προβαίνει στη μελέτη του εγκληματικού φαινομένου 
και των ποιοτικών και ποσοτικών μεταβολών της εγκλη¬ 
ματικότητας στην ελληνική Επικράτεια και της γεωγραφι¬ 
κής κατανομής της, καθώς και στο σχεδίασμά μεθόδων 
και πρακτικών στην άσκηση αντεγκληματικής πολιτικής, 
ε. προτείνει την εναρμόνιση των μέτρων πρόληψης και 
καταστολής του εγκλήματος με τις συνταγματικές αρχές, 
τα ατομικά και πολιτικά δικαιώματα, τη νομιμότητα και το 
σεβασμό της αξίας του ανθρώπου, 
στ. παρακολουθεί και μελετά τις τεχνολογικές εξελίξεις 
των συστημάτων ασφάλειας και αξιολογείτο νέα επιτεύγ¬ 
ματα στο χώρο αυτόν, 

ζ. διατυπώνει προτάσεις για την αξιοποίηση της τεχνο¬ 
γνωσίας που κατέχει σε χώρες του εξωτερικού και διε¬ 
θνείς οργανισμούς, 

η. υποστηρίζει διαδικασίες διασυνοριακής συνεργα¬ 
σίας, 

θ. οργανώνει συνέδρια και εκπαιδευτικά σεμινάρια και 
δημοσιεύει ερευνητικά και γενικότερα επιστημονικά πο¬ 
ρίσματα και συναφή έργα και 
ι. αναπτύσσει οποιαδήποτε άλλη συναφή με τους σκο¬ 
πούς του δραστηριότητα. 


























3452 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3. Στα ερευνητικά προγράμματα του ΚΕ.ΜΕ.Α. δύναται 
να απασχολούνται, μετά από έγκριση του Δ.Σ., και μετα¬ 
πτυχιακοί ερευνητές ή υπότροφοι στο πλαίσιο διεξαγό¬ 
μενης μεταπτυχιακής ή διδακτορικής διατριβής. 

4. Ο Υπουργός Δημόσιας Τάξης δύναται να αναθέτει 
στο ΚΕ.ΜΕ.Α. ερευνητικά προγράμματα, μελέτες και γνω¬ 
μοδοτήσεις. 

5. Οι δημόσιες υπηρεσίες καιτα νομικά πρόσωπα δημο¬ 
σίου δικαίου υποχρεούνται να παρέχουν στο ΚΕ.ΜΕ.Α. 
στοιχεία ή πληροφορίες που ζητούνται από αυτό για την 
εκπλήρωση των σκοπών του με την επιφύλαξη των δια- 
τάξεωντου ν. 2472/1997 (ΦΕΚ50 Α') καιτου άρθρου 5του 
ν. 2690/1999 (ΦΕΚ 45 Α'). 

Άρθρο 4 

Όργανα Διοίκησης 

Τα Όργανα Διοίκησης του ΚΕ.ΜΕ.Α. είναι: 

α. Το Διοικητικό Συμβούλιο. 

β. Ο Διευθυντής και ο Αναπληρωτής Διευθυντής. 

Άρθρο 5 

Διοικητικό Συμβούλιο 

1. Το Διοικητικό Συμβούλιο (Δ.Σ.) είναι επταμελές και 
αποτελείταιαπότον Πρόεδρο,τον Αντιπρόεδρο καιπέντε 
(5) μέλη, που διορίζονται με απόφαση του Υπουργού Δη¬ 
μόσιας Τάξης, μετά από επιλογή από επιστήμονες και 
προσωπικότητες με κύρος και εμπειρία σε θέματα σχετι¬ 
κά με τους σκοπούς του ΚΕ.ΜΕ.Α. Η θητεία του Προέ¬ 
δρου, του Αντιπροέδρου καιτων μελώντου Δ.Σ. είναιτριε- 
τής και μπορεί να ανανεώνεται. Ο Πρόεδρος, ο Αντιπρόε¬ 
δρος καιτα μέλη του Δ.Σ. είναι ελευθέρως ανακλητά και η 
αντικατάστασή τους, για το υπόλοιπο της θητείας, γίνεται 
με την ίδια διαδικασία. Μετά τη λήξη της θητείας των με¬ 
λώντου Δ.Σ. αυτά εξακολουθούν να εκτελούνκανονικάτα 
καθήκοντά τους για εύλογο χρόνο, που δεν μπορεί να 
υπερβαίνει τους τρεις (3) μήνες. Το Δ.Σ. συνεδριάζει τα¬ 
κτικά τουλάχιστον 2 φορές κάθε μήνα και έκτακτα όποτε 
απαιτείται. 

2. Τον Πρόεδρο απάντα ή κωλυόμενο αναπληρώνει ο 
Αντιπρόεδρος. 

3. Χρέη γραμματέα του Δ.Σ. εκτελεί υπάλληλος του 
ΚΕ.ΜΕ.Α. που ορίζεται από το Διευθυντή του. 

Άρθρο 6 

Αρμοδιότητες Διοικητικού Συμβουλίου 

1. Το Δ.Σ. αποτελεί το ανώτατο όργανο διοίκησης του 
ΚΕ.ΜΕ.Α. και αποφασίζει για κάθε θέμα που σχετίζεται με 
τη διοίκηση και λειτουργία, τη διαχείριση της περιουσίας 
και τη διάθεση των πόρων του ή με την εκπλήρωση των 
σκοπών αυτού. Ειδικότερα: 

α. Καθορίζει τη στρατηγική και τις ειδικότερες δράσεις. 

β. Εποπτεύει, ελέγχει και κατευθύνει τους τομείς του. 

γ. Εγκρίνει τον ετήσιο προϋπολογισμό, ισολογισμό και 
απολογισμό πριν την υποβολή του στον Υπουργό Δημό¬ 
σιας Τάξης. 

δ. Προτείνει, ύστερα από εισήγηση του Διευθυντή, την 
πρόσληψη του αναγκαίου ειδικού επιστημονικού προσω¬ 
πικού. 

ε. Εγκρίνει την ετήσια έκθεση πεπραγμένων, η οποία 
υποβάλλεται στον Υπουργό Δημόσιας Τάξης. 

στ. Αναθέτει σε επιστημονικούς φορείς και μεμονωμέ¬ 
νους επιστήμονες, του εσωτερικού ή του εξωτερικού με 
σύμβαση μίσθωσης έργου, την πραγματοποίηση ερευ¬ 


νών ή εργασιών για θέματα που σχετίζονται με την απο¬ 
στολή του ΚΕ.ΜΕ.Α. 

ζ. Αποφασίζει για την αποδοχή ή αποποίηση κάθε εί¬ 
δους επιχορηγήσεων, δωρεών, εισφορών τρίτων, κληρο¬ 
νομιών και κληροδοσιών. 

η. Καθορίζει το ύψος της αποζημίωσης για την παροχή 
υπηρεσιώντου ΚΕ.ΜΕ.Α. 

2. Ο Πρόεδρος του Δ.Σ. συγκαλεί σε συνεδρίαση τα μέ¬ 
λη του Διοικητικού Συμβουλίου, διαμορφώνει την ημερή¬ 
σια διάταξη, εκπροσωπείτο ΚΕ.ΜΕ.Α. ενώπιον κάθε διοι¬ 
κητικής, δικαστικής ή άλλης αρχής και ασκεί όλες τις αρ¬ 
μοδιότητες που ορίζει ο εσωτερικός κανονισμός. 

Άρθρο 7 

Διευθυντής - Αναπληρωτής Διευθυντής 

1.0 Διευθυντής του ΚΕ.ΜΕ.Α. προσλαμβάνεται με από¬ 
φαση του Υπουργού Δημόσιας Τάξης με τριετή θητεία, 
που μπορεί να ανανεώνεται, με σύμβαση εργασίας ιδιωτι¬ 
κού δικαίου ορισμένου χρόνου. 

2. Ο Διευθυντής απαιτείται να διαθέτει πτυχίο Α.Ε.Ι. της 
ημεδαπής ή ισότιμο της ημεδαπής ή της αλλοδαπής και 
αξιόλογο επιστημονικό έργο στους τομείς των διεθνών 
σχέσεων ή της πολιτικής και στρατηγικής εθνικής και διε¬ 
θνούς ασφάλειας ή της αντεγκληματικής πολιτικής ή να 
έχει αποδεδειγμένη εμπειρία και εξειδίκευση στους το¬ 
μείς της ασφάλειας σε συνδυασμό με επαρκή εμπειρία 
στη διοίκηση. 

3. Ο Διευθυντής έχει τις εξής αρμοδιότητες: 

α. Διευθύνει το ΚΕ.ΜΕ.Α., συντονίζει τη δράση των το¬ 
μέων και επιβλέπει την εκτέλεση των αποφάσεωντου Δ.Σ. 

β. Μεριμνά για την κατάρτιση του προϋπολογισμού, του 
ισολογισμού καιτου απολογισμού. 

γ. Καταρτίζει και υποβάλλει στο Δ.Σ. προς έγκριση το 
πλαίσιο της γενικότερης δράσης του ΚΕ.ΜΕ.Α. 

δ. Μεριμνά για την εφαρμογή της επικοινωνιακής πολι¬ 
τικής. 

ε. Εισηγείται στο Δ.Σ. την πρόσληψη και τοποθέτηση 
του ειδικού επιστημονικού προσωπικού. 

στ. Ασκεί κάθε άλλη αρμοδιότητα που του ανατίθεται 
από τον εσωτερικό κανονισμό ή με αποφάσεις του Δ.Σ. 

4. Στο ΚΕ.ΜΕ.Α. προσλαμβάνεται με απόφαση του 
Υπουργού Δημόσιας Τάξης Αναπληρωτής Διευθυντής, με 
τριετή θητεία, που μπορεί να ανανεώνεται, με σύμβαση 
εργασίας ιδιωτικού δικαίου ορισμένου χρόνου. Ο Ανα¬ 
πληρωτής Διευθυντής έχει τα προσόντα που προβλέπο- 
νται στην παράγραφο 2 για τον Διευθυντή, είναι άμεσος 
βοηθός του και τον αναπληρώνει σε περίπτωση προσωρι¬ 
νής απουσίας ή κωλύματος. Επιπλέον, ασκεί κάθε άλλη 
αρμοδιότητα που του ανατίθεται από τον εσωτερικό κα¬ 
νονισμό ή το Δ.Σ. 

Άρθρο 8 

Επιστημονικό Συμβούλιο 

1. Το Επιστημονικό Συμβούλιο (Ε.Σ.) είναι το συμβου¬ 
λευτικό όργανο του ΚΕ.ΜΕ.Α. και απαρτίζεται από τους 
επικεφαλής των τομέων του και από δύο (2) επιστήμονες 
εγνωσμένου κύρους με μεταπτυχιακό τίτλο σπουδών σε 
γνωστικό πεδίο συναφές προς το αντικείμενο του 
ΚΕ.ΜΕ.Α., οι οποίοι προέρχονται από συνεργαζόμενους 
με το ΚΕ.ΜΕ.Α. ακαδημαϊκούς ή ερευνητικούς φορείς και 
διαθέτουν επιστημονική εξειδίκευση για την υλοποίηση 
ερευνητικών προγραμμάτων μεταξύ του ΚΕ.ΜΕ.Α. και 
των φορέων αυτών. Τα δύο (2) αυτά μέλη, καθώς και ο 

χρόνος απασχόλησής τους ορίζονται με απόφαση του 
Υπουργού Δημόσιας Τάξης μετά από πρόταση του Δ.Σ. 
Του Επιστημονικού Συμβουλίου προεδρεύει ένας από 
τους επικεφαλής των τομέων του ΚΕ.ΜΕ.Α., ο οποίος ορί¬ 
ζεται από το Δ.Σ. μετά από εισήγηση του Διευθυντή. 

2. Το Ε.Σ. έχει τις εξής αρμοδιότητες: 

α. Εισηγείται στο Δ.Σ. επί θεμάτων που σχετίζονται με 
τις γενικότερες δράσεις και τον ετήσιο προγραμματισμό 
του ΚΕ.ΜΕ.Α. 

β. Ενημερώνει το Δ.Σ. για τις εξελίξεις στον εθνικό και 
διεθνή χώρο για σχετικά με τους σκοπούς του θέματα, 
προτείνοντας πολιτικές και στρατηγικές εναρμόνισης. 

γ. Γνωματεύει σε θέματα που τίθενται από τα όργανα δι¬ 
οίκησης. 

δ. Ασκεί κάθε άλλη αρμοδιότητα που του ανατίθεται 
από τον εσωτερικό κανονισμό. 

3. Το Ε.Σ. συγκαλείται από τον Διευθυντή του ΚΕ.ΜΕ.Α. 
και μπορεί να συνεργάζεται με άλλους επιστήμονες, με 
υπουργεία και φορείς του δη μόσιου ή ιδιωτικού τομέα της 
χώρας ή του εξωτερικού. Συνεργάζεται επίσης με ειδι¬ 
κευμένο προσωπικό των Υπηρεσιών του Υπουργείου Δη¬ 
μόσιας Τάξης για την κατάρτιση προτάσεων και σχεδίων, 
καθώς και την πραγματοποίηση συγκεκριμένων έργων. 

Άρθρο 9 

Διάρθρωση - Στελέχωση 

1. Το ΚΕ.ΜΕ.Α. διαρθρώνεται στους παρακάτω τομείς: 

α. Μελετών - Ερευνών και Τεκμηρίωσης. 

β. Αντεγκληματικής Πολιτικής. 

γ. Διεθνούς Συνεργασίας και Επικοινωνίας. 

δ. Τεχνολογίας και Συστημάτων. 

2. Με απόφαση του Δ.Σ., μετά από εισήγηση του Διευ¬ 
θυντή, ορίζονται μετριετή θητεία, που μπορεί να ανανεώ¬ 
νεται, οι επικεφαλής των τομέων από το προσωπικό που 
υπηρετεί στο ΚΕ.ΜΕ.Α. και διαθέτει τα προβλεπόμενα 
στην παρ. 2 του άρθρου 7 προσόντα. 

3. Στο ΚΕ.ΜΕ.Α.: 

α. Προσλαμβάνονται μέχρι δέκα (10) επιστήμονες ειδι¬ 
κοτήτων συναφών προς τους σκοπούς του ιδρύματος με 
σύμβαση εργασίας ιδιωτικού δικαίου αορίστου χρόνου με 
απόφαση του Υπουργού Δημόσιας Τάξης, σύμφωνα με 
τις ισχύουσες διατάξεις. 

β. Με απόφαση του Υπουργού Δημόσιας Τάξης, μετά 
από γνώμη του Αρχηγού του οικείου Σώματος ή Υπηρε¬ 
σίας, επιτρέπεται να αποσπάται εν ενεργεία προσωπικό 
Υπηρεσιών του Υπουργείου Δημόσιας Τάξης. 

γ. Επιτρέπεται η απόσπαση εξειδικευμένων ερευνητών, 
ειδικών επιστημόνων, τεχνικών από ιδρύματα, οργανι¬ 
σμούς ή φορείς του Δημοσίου με απόφαση του Υπουργού 
Δημόσιας Τάξης και του κατά περίπτωση αρμόδιου 
Υπουργού, μετά από πρόταση του Δ.Σ. του ΚΕ.ΜΕ.Α. και 
συναίνεση του ενδιαφερομένου. Με όμοια απόφαση επι¬ 
τρέπεται και η απόσπαση δημοσίων υπαλλήλων των ως 
άνω κατηγοριών μετά από πρόταση του Δ.Σ. του 
ΚΕ.ΜΕ.Α. χωρίς να απαιτείται η σύμφωνη γνώμη του αρ¬ 
μόδιου υπηρεσιακού συμβουλίου. Στην απόφαση αυτή 
ορίζεται ο χρόνος της απόσπασης κατά παρέκκλιση των 
ισχυουσών διατάξεων. 

4. Ο χρόνος απόσπασης του προσωπικού των περιπτώ¬ 
σεων β' και γ'της προηγούμενης παραγράφου θεωρείται 
για κάθε συνέπεια ως χρόνος πραγματικής υπηρεσίας 
στο φορέα που το προσωπικό ανήκει οργανικά. Οι απο- 
σπώμενοι στο ΚΕ.ΜΕ.Α. εξακολουθούν να λαμβάνουν το 


σύνολο των αποδοχών τους, από το φορέα από τον οποίο 
προέρχονται, με τα πάσης φύσεως γενικά ή ειδικά επιδό¬ 
ματα της οργανικής τους θέσης. 

Άρθρο 10 

Πόροι - Οικονομικός έλεγχος - Διαχείριση - Διάλυση 

1. Οιπόροιτου ΚΕ.ΜΕ.Α. προέρχονται από: 

α. Την εφάπαξ κατά το έτος 2006 κρατική επιχορήγηση 
από τους προϋπολογισμούςτωνφορέωντου Υπουργείου 
Δημόσιας Τάξης. 

β. Επιχορηγήσεις από το πρόγραμμα δημοσίων επεν¬ 
δύσεων όλων των εμπλεκόμενων σε θέματα ασφάλειας 
Υπουργείων για την εκτέλεση ερευνητικού έργου, στο 
πλαίσιο των κατ’ έτος εγκρινόμενων πιστώσεων του προ¬ 
γράμματος δημοσίων επενδύσεων. 

γ. Χορηγίες και χρηματοδοτήσεις από δημόσιες επιχει¬ 
ρήσεις, φορείς πάσης φύσεως, Ταμεία της Ευρωπαϊκής 
Ένωσης και άλλους Διεθνείς Οργανισμούς. 

δ. Έσοδα από την παροχή υπηρεσιών και τη μεταβίβα¬ 
ση των δικαιωμάτων χρήσης αποτελεσμάτων ερευνητι¬ 
κών έργων και μελετών. 

ε. Δωρεές, κληρονομιές, κληροδοσίες, εισπράξεις από 
τόκους καταθέσεων, προσόδους από την εκμετάλλευση 
της περιουσίας του και λοιπά πάσης φύσεως έσοδα από 
νόμιμες πηγές. 

2. Το ΚΕ.ΜΕ.Α. εξομοιούται με ερευνητικό πανεπιστη¬ 
μιακό ινστιτούτο ως προς τη συμμετοχή του σε ερευνητι¬ 
κά προγράμματα άλλων φορέων και με Μη Κυβερνητική 
Οργάνωση (Μ.Κ.Ο.) με διετή εμπειρία για τη χρηματοδό¬ 
τηση εκτέλεσης προγραμμάτων κατά την έννοια του άρ¬ 
θρου 12 παρ. Ιτουν. 2731/1999 (ΦΕΚ138Ά). 

3. Όλοι οιπόροιτου ΚΕ.ΜΕ.Α. κατατίθενται σε λογαρια¬ 
σμό που τηρείται σε πιστωτικό ίδρυμα και κινείται με εντο¬ 
λή του Διευθυντή, ο οποίος διατηρείτο δικαίωμα απολή- 
ψεων. Η ανάληψη, διάθεση ή πραγματοποίηση οποιοσ¬ 
δήποτε δαπάνης από το λογαριασμό αυτό γίνεται με 
εντολή του Διευθυντή του ΚΕ.ΜΕ.Α. ή προσώπου νόμιμα 
εξουσιοδοτημένου από αυτόν. 

4. Μέσα στους δύο (2) πρώτους μήνες κάθε οικονομι¬ 
κού έτους γίνεται ο ετήσιος τακτικός έλεγχος της οικονο¬ 
μικής διαχείρισης του προηγούμενου έτους από ορκω¬ 
τούς ελεγκτές λογιστές, που ορίζονται με απόφαση του 
εποπτεύοντος Υπουργού. Οι εκθέσεις των ορκωτών ελε¬ 
γκτών λογιστών διαβιβάζονται και στη Διεύθυνση Επιθε¬ 
ώρησης Δημοσίων Διαχειρίσεων Νομικών Προσώπων και 
Δ.Ε.Κ.Ο. της Γενικής Διεύθυνσης Οικονομικής Επιθεώρη- 
σηςτου Υπουργείου Οικονομίας και Οικονομικών, η οποία 
δύναται να διατάσσει οποτεδήποτε αυτεπάγγελτα ή μετά 
από αίτημα του Υπουργού Δημόσιας Τάξης έκτακτο δια¬ 
χειριστικό έλεγχο. Οι δαπάνες ελέγχου βαρύνουν το 
ΚΕ.ΜΕ.Α. 

5. Μέρος του θετικού αποτελέσματος (έσοδα μείον έξο¬ 
δα) της οικονομικής διαχείρισης κάθε χρήσης του 
ΚΕ.ΜΕ.Α. αποδίδεται στον Κρατικό Προϋπολογισμό ως 
δημόσιο έσοδο. Με απόφαση των Υπουργών Οικονομίας 
και Οικονομικών και Δημόσιας Τάξης καθορίζονται το 
αποδιδόμενο ποσοστό, η σχετική διαδικασία και κάθε άλ¬ 
λη αναγκαία λεπτομέρεια για την εφαρμογή της παρού¬ 
σας διάταξης. 

6. Τα θέματα που αφορούν στις συμβάσεις προμηθειών, 
παροχής έργου και υπηρεσιώντου ΚΕ.ΜΕ.Α. ρυθμίζονται 
με απόφαση των Υπουργών Οικονομίας και Οικονομικών 
και Δημόσιας Τάξης. 

7. Το ΚΕ.ΜΕ.Α. απολαμβάνει όλων των διοικητικών, οι¬ 
κονομικών και δικαστικών ατελειώντου Δημοσίου. Επίσης, 
απαλλάσσεται από την καταβολή δασμών, άμεσων ή έμ¬ 
μεσων φόρων, εισφορών υπέρ τρίτων και τελών οποιοσ¬ 
δήποτε φύσης για τον εισαγόμενο από αυτό εξοπλισμό 
που προορίζεται γιατην εκπλήρωση των σκοπώντου, σύμ¬ 
φωνα με τις ισχύουσες κάθε φορά κοινοτικές διατάξεις. 

8. Σε περίπτωση διάλυσης του ΚΕ.ΜΕ.Α. τα περιουσια¬ 
κά στοιχεία του περιέρχονται στο Υπουργείο Δημόσιας 
Τάξης. Η αναγκαία εκκαθάριση διενεργείται από ειδική 
επιτροπή που ορίζεται με απόφαση του Υπουργού Δημό¬ 
σιας Τάξης. 

Άρθρο 11 

Εξουσιοδοτικές διατάξεις 

1. Η οργάνωση, η στελέχωση, η διάρθρωση και οι αρ¬ 
μοδιότητες των τομέων του ΚΕ.ΜΕ.Α., καθώς και η κα¬ 
τάργηση, συγχώνευση ή δημιουργία νέωντομέων, οι ειδι¬ 
κότερες αρμοδιότητες και τα καθήκοντα του προσωπι¬ 
κού, καθώς και κάθε άλλο σχετικό θέμα γιατην αποδοτική 
λειτουργία του ΚΕ.ΜΕ.Α. ρυθμίζονται με τον εσωτερικό 
κανονισμό που καταρτίζεται από το Δ.Σ. και εγκρίνεται με 
απόφαση των Υπουργών Οικονομίας και Οικονομικών και 
Δημόσιας Τάξης που δημοσιεύεται στην Εφημερίδα της 
Κυβερνήσεως. 

2. Με απόφαση του Υπουργού Δημόσιας Τάξης και του 
αρμόδιου κατά περίπτωση Υπουργού ρυθμίζεται ο τρό¬ 
πος συνεργασίας του ΚΕ.ΜΕ.Α. με άλλους ερευνητικούς 
φορείς στα πλαίσια της αποστολής του. 

3. Με απόφαση των Υπουργών Οικονομίας και Οικονο¬ 
μικών και Δημόσιας Τάξης καθορίζονται οι αποδοχές του 
διευθυντή και του αναπληρωτή διευθυντή του ΚΕ.ΜΕ.Α. 
Με όμοια απόφαση καθορίζεται η αποζημίωση του Προέ¬ 
δρου, του Αντιπροέδρου, των Μελών και του Γραμματέα 
του Δ.Σ., των δύο επιστημόνων του Επιστημονικού Συμ¬ 
βουλίου που προέρχονται από συνεργαζόμενους με το 
ΚΕ.ΜΕ.Α. φορείς, καθώς και οι αμοιβές του προσωπικού 
του άρθρου 9 παράγραφος 3 περ. α'. 

Άρθρο 12 

Ρύθμιση θεμάτων προσωπικού 
Υπουργείου Δημόσιας Τάξης 

1. Στο τέλος της παρ. 9 του άρθρου 48 του ν. 1481 /1984 
(ΦΕΚ152 Α'), όπως αντικαταστάθηκε μετηνπαρ. 2του άρ¬ 
θρου 8 του ν. 3103/2003 (ΦΕΚ 23 Α') προστίθεται εδάφιο 
ως εξής: 

«Οι διατάξεις των τριών πρώτων και του έκτου εδαφίου 
εφαρμόζονται και για τους αστυνομικούς και πυροσβε¬ 
στικούς υπαλλήλους των προβλεπόμενων βαθμών, που 
ως μέλη της Εθνικής Ομάδας ποδοσφαίρου κατέλαβαντο 
έτος 2004 ή εφεξής καταλαμβάνουν την πρώτη θέση στο 
Πανευρωπαϊκό πρωτάθλημα ποδοσφαίρου.» 

2. α. Πυροσβεστικοί υπάλληλοι αθλητές, οι οποίοι ανα¬ 
λαμβάνουν αθλητικές υποχρεώσεις στην αλλοδαπή, 
απαλλάσσονται με απόφαση του Αρχηγού Πυροσβεστι¬ 
κού Σώματος των καθηκόντων τους. Για το χρόνο της 
απαλλαγής θεωρείται ότι βρίσκονται σε άδεια μακράς 
διάρκειας στην αλλοδαπή χωρίς αποδοχές. Ο χρόνος αυ¬ 
τός δεν θεωρείται χρόνος πραγματικής υπηρεσίας. 

β. Παύει οριστικά η πειθαρχική δίωξη των αθλητών του 
προηγούμενου εδαφίου για αυθαίρετη απουσία, εξαιτίας 
των υποχρεώσεώντους στην αλλοδαπή, εφόσον κατά την 
έναρξη ισχύος του νόμου αυτού εκκρεμούν οι σχετικές 
πειθαρχικές υποθέσεις. 


γ. Πυροσβεστικοί υπάλληλοι αθλητές, στους οποίους 
επιβλήθηκε και εκτελέσθηκε πριν την έναρξη ισχύος του 
νόμου αυτού η ποινή της απόταξης για αυθαίρετη απου¬ 
σία εξαιτίας των αθλητικών υποχρεώσεων στην αλλοδα¬ 
πή, μπορούν να ζητήσουν, με αίτηση που υποβάλλουν 
εντός μηνάς από τη δημοσίευση του νόμου αυτού, την 
επανεξέταση των πειθαρχικών υποθέσεων από τα αρμό¬ 
δια Συμβούλια. Σε περίπτωση που κριθεί ότι η απόταξη 
αποφασίσθηκε για τους ανωτέρω λόγους επανέρχονται 
στην ενέργεια με το βαθμό που έφεραν κατά το χρόνο της 
απόταξης, χωρίς δικαίωμα λήψης αναδρομικών αποδο¬ 
χών. Ο χρόνος από την αυθαίρετη απουσία μέχρι και την 
επανακατάταξη στο Πυροσβεστικό Σώμα δεν θεωρείται 
χρόνος πραγματικής υπηρεσίας. 

3. Οι διατάξεις της παρ. 2 του άρθρου 12 του ν. 2713/ 
1999 (ΦΕΚ 38 Α') αντικαθίστανται ως εξής: 

«Στις Σχολές της Πυροσβεστικής Ακαδημίας εισάγο- 
νται άνδρες και γυναίκες. Τα προσόντα των υποψηφίων 
και οι προκαταρκτικές εξετάσεις στις οποίες υποβάλλο¬ 
νται είναι κοινές και για τα δύο φύλα.» 

4. Στην παρ. 2 του άρθρου 2 του ν. 2226/1994 (ΦΕΚ 122 
Α') προστίθεται εδάφιο ως εξής: 

«Κατ’ εξαίρεση κατανέμονται στο Παράρτημα της προ¬ 
τίμησής τους οι δόκιμοι που είναι τέκνα πολυμελών οικο¬ 
γενειών με τρία (3) τουλάχιστον ζώντα τέκνα ή θυμάτων 
τρομοκρατίας της παρ. 1 του άρθρου 1 του ν. 1897/1990 
(ΦΕΚ 120 Α') ή θυμάτων από βίαιο συμβάν του άρθρου 1 
του ν. 1977/1991 (ΦΕΚ 185 Α'), καθώς και όσοι έχουν 
αδελφό δόκιμο αστυφύλακα.» 

5. Οι θανόντες αστυφύλακες, αρχιφύλακες και ανθυπα- 
στυνόμοι, καθώς και το προσωπικό των αντίστοιχων βαθ¬ 
μών του Πυροσβεστικού Σώματος προάγονται στον επό¬ 
μενο βαθμό, εκτός οργανικών θέσεων, από την προτε¬ 
ραία του θανάτου τους, εφόσον κρίνονται προακτέοι από 
το αρμόδιο Συμβούλιο κρίσεων. 

6. Σε περίπτωση ανικανότητας σε ποσοστό τουλάχιστον 
εξήντα επτάτοις εκατό (67%) αστυνομικού ή πυροσβεστι¬ 
κού υπαλλήλου, συνεπεία τραυματισμού κατά την εκτέλε¬ 
ση διατεταγμένης υπηρεσίας και ένεκαταύτης, ο σύζυγος 
ή ένα τέκνο αυτού προσλαμβάνεται, ύστερα από αίτησή 
του, στο Αρχηγείο Ελληνικής Αστυνομίας ή Πυροσβεστι¬ 
κού Σώματος αντίστοιχα, ως πολιτικός υπάλληλος ή με 
οποιαδήποτε σχέση εργασίας ιδιωτικού δικαίου ανάλογα 
με τα προσόντα του, κατ' εξαίρεση των ισχυουσών διατά¬ 
ξεων και ανεξάρτητα από την ύπαρξη κενής οργανικής θέ¬ 
σης, επιφυλασσομένων των διατάξεων περί κωλυμάτων 
διορισμού των άρθρων 4 έως και 8 του Υπαλληλικού Κώδι¬ 
κα. Αν οι κατά τα ανωτέρω καθιστάμενοι ανίκανοι δεν 
έχουν σύζυγο ή τέκνα, το δικαίωμα διορισμού παρέχεται 
κατά προτεραιότητα σε έναν από τους γονείς ή αδελφούς 
αυτών. Η αίτηση για πρόσληψη του δικαιούχου υποβάλλε¬ 
ται μέσα σε αποκλειστική προθεσμία δύο (2) ετών απάτην 
απόκτηση των απαραίτητων προσόντων διορισμού του σε 
οποιαδήποτε θέση. Για το ποσοστό ανικανότητας και την 
αιτιώδη σχέση της με τον τραυματισμό αποφαίνεται η 
Ανώτατη Στρατιωτική Υγειονομική Επιτροπή. 

7. Το άρθρο 9 του ν. 3103/2003 (ΦΕΚ 23 Α') αντικαθί¬ 
σταται ως εξής: 

«Άρθρο 9 

Μισθολογικές προαγωγές αστυνομικού προσωπικού 

1. Οι μισθολογικές προαγωγές του αστυνομικού προ¬ 
σωπικού χορηγούνται με διαπιστωτική πράξη του Αρχή- 

γού της Ελληνικής Αστυνομίας από τη συμπλήρωση του 
καθορισμένου από τις ισχύουσες κάθε φορά διατάξεις 
χρόνου υπηρεσίας. 

2. Στους αστυνομικούς, οι οποίοι είχαν συμπληρώσει 
τον καθορισμένο από τις ισχύουσες διατάξεις χρόνο υπη¬ 
ρεσίας, αλλά στερήθηκαν τη μισθολογική προαγωγή, με 
απόφαση των αρμόδιων οργάνων, χορηγείται η μισθολο- 
γική αυτή προαγωγή από την έναρξη ισχύος του παρό¬ 
ντος νόμου.» 

8. Κατά τα ακαδημαϊκά έτη 2005 - 2006 έως και 2008 - 
2009 στο Τμήμα Επαγγελματικής Μετεκπαίδευσης Ανθυ- 
παστυνόμων (Τ.Ε.Μ.Α.) εισάγονται καθ’ υπέρβαση του 
αριθμού εισαγομένων και χωρίς εξετάσεις οι ανθυπαστυ- 
νόμοι που έχουν πτυχίο ανώτατης εκπαίδευσης (Πανεπι¬ 
στήμια ή Τ. Ε.Ι.), κατά παρέκκλιση των διατάξεωντης παρ. 
1 του άρθρου 6 του ν. 3181/2003 (ΦΕΚ 218 Α'), εφόσον 
πληρούν και τις λοιπές προβλεπόμενες στο νόμο προϋ¬ 
ποθέσεις. 

9. Το μόνιμο πολιτικό προσωπικό των Αρχηγείωντης Ελ¬ 
ληνικής Αστυνομίας και του Πυροσβεστικού Σώματος 
που φοιτά στη Σχολή Εθνικής Ασφάλειας της Αστυνομι¬ 
κής Ακαδημίας λαμβάνει εκπαιδευτική αποζημίωση στο 
ίδιο ύψος και με τις ίδιες προϋποθέσεις με το αστυνομικό 
ή πυροσβεστικό προσωπικό αντίστοιχα. Στο πολιτικό 
προσωπικό της Εθνικής Υπηρεσίας Πληροφοριών που 
φοιτά στην ανωτέρω Σχολή καταβάλλεται η εκπαιδευτική 
αποζημίωση που προβλέπεται για το αστυνομικό προσω¬ 
πικό. 

10. Στο άρθρο 5 του ν. 3206/2003 (ΦΕΚ 298 Α') προστί¬ 
θεται παράγραφος 4 ως εξής: 

«Λ. Πολιτικοί υπάλληλοι που έχουν προσληφθεί σύμφω¬ 
να με την παράγραφο 1 δικαιούνται αναρρωτική άδεια με 
αποδοχές κατά παρέκκλιση όσων προβλέπονται στο άρ¬ 
θρο 54 του Υπαλληλικού Κώδικα (ν. 2683/1999), εφόσον 
είναι ασθενείς ή χρειάζονται ανάρρωση. Η παρούσα 
εφαρμόζεται αναδρομικά από 1.4.2004.» 

11. Πυροσβεστικοί υπάλληλοι Γενικών Υπηρεσιών, που 
έχουν τα προβλεπόμενα από το άρθρο 1 παρ. 2 του 
π.δ. 109/1994 (ΦΕΚ 82 Α') και το άρθρο 2 παρ. 2 του 
π.δ. 169/1994 (ΦΕΚ 106 Α') για τους κατατασσομένους 
αντίστοιχα σε θέσεις Ανθυποπυραγών Πλοηγών Κυβερ¬ 
νητών και Πλοηγών Μηχανικών τυπικά και ουσιαστικά 
προσόντα, πλην του ανώτατου ορίου ηλικίας, που ορίζε¬ 
ται στο 38ο έτος, μπορούν να μεταταγούν σε κενές θέσεις 
Ανθυποπυραγών των κλάδων αυτών, με βάση τα προσό¬ 
ντα τους, εφόσον υποβάλλουν αίτηση εντός ανατρεπτι¬ 
κής προθεσμίας ενός (1) μηνός από τη δημοσίευση του 
νόμου αυτού. Οι μετατασσόμενοι τοποθετούνται στο τέ¬ 
λος της επετηρίδας των αξιωματικών του αντίστοιχου 
κλάδου, με βάση την αρχαιότητα που είχαν μεταξύ τους 
πριν από τη μετάταξη. 

Άρθρο 13 

Συμβούλια πρόληψης παραβατικότητας 

1. Ηπαρ. 1 του άρθρου 16 του ν. 2713/1999 (ΦΕΚ89Ά) 
αντικαθίσταται ως εξής: 

«1. Σε κάθε δήμο ή κοινότητα με πληθυσμό άνω των 
τριών χιλιάδων (3.000) κατοίκων συνιστάται Τοπικό Συμ¬ 
βούλιο Πρόληψης της Παραβατικότητας (ΤΟ.Σ.Π.ΠΑ.). 
Σε περιοχές με ιδιαίτερες ανάγκες είναι δυνατόν να συνι- 
στώνται τέτοια συμβούλια και ανά δημοτικό διαμέρισμα. 
Τα γενικότερα θέματα που αφορούν τη συγκρότηση, ορ¬ 
γάνωση και λειτουργία των Συμβουλίων και τη συνεργα¬ 


σία τους με τις αρμόδιες αρχές και φορείς, καθώς και κά¬ 
θε άλλη αναγκαία λεπτομέρεια, καθορίζονται με απόφα¬ 
ση του Υπουργού Δημόσιας Τάξης, ενώ η σύσταση και 
λειτουργία του κάθεΤοπικού Συμβουλίου Πρόληψης της 
Παραβατικότητας πραγματοποιείται με απόφαση του αρ¬ 
μόδιου Δημάρχου ή Προέδρου Κοινότητας, ύστερα από 
πρόταση του οικείου Δημοτικού ή Κοινοτικού Συμβουλί¬ 
ου.» 

2. Το τελευταίο εδάφιο της παρ. 3 του άρθρου 16 του 
ν.2713/1999 καταργείται. 

3. Στο άρθρο 16 του ν. 2713/1999 προστίθενται παρά¬ 
γραφοι 4 και 5 που έχουν ως εξής: 

«4. Στο Υπουργείο Δημόσιας Τάξης συνιστάται Κεντρικό 
Συμβούλιο Πρόληψηςτης Παραβατικότητας (ΚΕ.Σ.Π.ΠΑ.) 
με αποστολή το συντονισμό των δραστηριοτήτων των Το¬ 
πικών Συμβουλίων Πρόληψης της Παραβατικότητας και 
την παροχή σε αυτά επιστημονικών κατευθύνσεων και 
οδηγιών. Το Συμβούλιο αυτό είναι ενδεκαμελές και απαρ¬ 
τίζεται από εγκληματολόγους, κοινωνικούς λειτουργούς, 
κοινωνιολόγους, εκπροσώπους του Υπουργείου Δημό¬ 
σιας Τάξης, της Κ.Ε.Δ.Κ.Ε., δήμων της Χώρας, καθώς και 
επιστήμονες με ειδικές γνώσεις στα θέματα πρόληψης 
της παραβατικότητας. Ο πρόεδρος, τα μέλη και ο γραμ¬ 
ματέας του Κεντρικού Συμβουλίου ορίζονται με απόφαση 
του Υπουργού Δημόσιας Τάξης. Ως γραμματέας ορίζεται 
αξιωματικός της Διεύθυνσης Δημόσιας Ασφάλειας του 
Αρχηγείου Ελληνικής Αστυνομίας. Η θητεία του Κεντρικού 
Συμβουλίου είναι ετήσια και μπορεί να ανανεώνεται. Στον 
πρόεδρο, τα μέλη και το γραμματέα του Κεντρικού Συμ¬ 
βουλίου καταβάλλεται αποζημίωση, το ύψος της οποίας 
καθορίζεται με απόφαση των Υπουργών Οικονομίας και 
Οικονομικών και Δημόσιας Τάξης. 

5. Όπου στην κείμενη νομοθεσία αναφέρεται ο όρος 
«Συμβούλιο Πρόληψης της Εγκληματικότητας», νοείται 
εφεξής το «Τοπικό Συμβούλιο Πρόληψης της Παραβατι¬ 
κότητας» και όπου αναφέρεται ο όρος «Ομάδα Διοίκησης 
Έργου για το συντονισμό της δράσης και την παροχή επι¬ 
στημονικών κατευθύνσεων προς τα Τοπικά Συμβούλια 
Πρόληψης Εγκληματικότητας», νοείται εφεξής το «Κε¬ 
ντρικό Συμβούλιο Πρόληψηςτης Παραβατικότητας».» 

Άρθρο 14 

Διάθεση εισαγγελικού λειτουργού στη 
Διεύθυνση Ασφάλειας Αττικής και Θεσσαλονίκης 

Στις Διευθύνσεις Ασφάλειας Αττικής και Θεσσαλονίκης 
ορίζεται, με απόφαση του Ανώτατου Δικαστικού Συμβου¬ 
λίου, ανά ένας εισαγγελικός λειτουργός, με πλήρη και 
αποκλειστική απασχόληση για τρία έτη, οι οποίοι επο¬ 
πτεύουν και καθοδηγούντο έργο της υπηρεσίας στη δίω¬ 
ξη του οργανωμένου εγκλήματος. Ο ανωτέρω εισαγγελι- 
κός λειτουργός ενημερώνεται για όλες τις πληροφορίες 
και καταγγελίες που περιέρχονται στην ως άνω υπηρε¬ 
σία, ενώ δύ ναται να παραγγείλει ή να ενεργεί ο ίδιος προ¬ 
ανάκριση ή προκαταρκτική εξέταση για εγκλήματα που 
προβλέπονται από τα άρθρα 187 και 272 του Ποινικού 
Κώδικα, όπως τροποποιήθηκε από τον. 2928/2001 (ΦΕΚ 
141 Α'). 

Άρθρο 15 

Ημέρα Αποστράτων 

Η Κυριακή των Αγίων Πάντων καθιερώνεται ως επίσημη 
ημέρα εκδήλωσης τιμής προς το εν αποστρατεία προσω¬ 
πικό της Ελληνικής Αστυνομίας. 

Άρθρο 16 

Διεκπεραίωση υποθέσεων πολιτών 

1. Δημόσιες υπηρεσίες, νομικά πρόσωπα δημοσίου και 
ιδιωτικού δικαίου, πιστωτικά ιδρύματα, δημόσιες επιχει¬ 
ρήσεις και οργανισμοί κοινής ωφέλειας δεν επιτρέπεται 
να απαιτούν για τις ανάγκες των συναλλαγών ή το χειρι¬ 
σμό των υποθέσεων πολιτών την παροχή στοιχείων πατέ¬ 
ρα ή μητέρας του προσώπου που έχει γεννηθεί χωρίς γά¬ 
μο των γονέων του, αν αυτά δεν αναγράφονται στο δελτίο 
ταυτότητάς του ή σε πιστοποιητικό του οργανισμού τοπι¬ 
κής αυτοδιοίκησης. Στις ως άνω περιπτώσεις η μη ανα¬ 
γραφή του πατρώνυμου ή μητρώνυμου, καίτοι αυτό προ- 
βλέπεται από τις οικείες διατάξεις, ως στοιχείο αίτησης, 
διοικητικής πράξης, έκθεσης ή άλλου εγγράφου, δεν δη¬ 
μιουργεί κώλυμα εξέτασης του αιτήματος ή ακυρότητα 
της σχετικής πράξης. 

2. Η προθεσμία της παρ. 3 του άρθρου 29 του ν. 2168/ 
1993, όπως παρατάθηκε με το άρθρο 4 του ν. 2334/1995 
(ΦΕΚ184 Α') και το άρθρο 4του ν. 2452/1996 (ΦΕΚ283 Α') 
και ανανεώθηκε με το άρθρο 34 του ν. 2800/2000 (ΦΕΚ 
41 Α') καιτηνπαρ. 8του άρθρου 9του ν. 3169/2003 (ΦΕΚ 
189 Α'), ανανεώνεται για ένα έτος από την ημερομηνία 
έναρξης ισχύος του παρόντος νόμου. 

Άρθρο 17 

Ίδρυση Θαλάμου Επιχειρήσεων Παρακολούθησης και 
Ελέγχου Κυκλοφορίας (Θ.Ε.Π.Ε.Κ.) 

1. Στη Διεύθυνση Τροχαίας Αττικής συνιστάται ειδική 
Υπηρεσία, επιπέδου Υποδιεύθυνσης, με τίτλο «Θάλαμος 
Επιχειρήσεων Παρακολούθησης και Ελέγχου Κυκλοφο¬ 
ρίας» (Θ.Ε.Π.Ε.Κ.). Η Υπηρεσία αυτή, στην οποίαπροίστα- 
ται αξιωματικός της Ελληνικής Αστυνομίας, έχει ως απο¬ 
στολή την ολοκληρωμένη παρακολούθηση και ρύθμιση 
της οδικής κυκλοφορίας στο Νομό Αττικής σε συνεργασία 
με τις υπηρεσίες των συναρμόδιων Υπουργείων. Στο 
Θ.Ε.Π.Ε.Κ., πέραν του προσωπικού της Ελληνικής Αστυ¬ 
νομίας, συμμετέχουν, όποτε αυτό απαιτηθεί και ιδιαίτερα 
σε περιπτώσεις έκτακτων συμβάντων και εκπρόσωποι του 
Πυροσβεστικού Σώματος, της Γενικής Γραμματείας Ενη¬ 
μέρωσης, των Υπουργείων Περιβάλλοντος, Χωροταξίας 
και Δημόσιων Έργων και Μεταφορών και Επικοινωνιών, 
καθώς και των εποπτευόμενων από αυτό φορέων αστικών 
συγκοινωνιών. Οι εκπρόσωποι αυτοί ορίζονται με απόφα¬ 
ση του αρμόδιου, κατά περίπτωση, Υπουργού. Ο εξοπλι¬ 
σμός του Θ. Ε. Π. Ε. Κ. που έχει εγκατασταθεί απότοΥπουρ- 
γείο Περιβάλλοντος, Χωροταξίας και Δημόσιων Έργων 
εξακολουθεί να συντηρείται από το Υπουργείο Περιβάλ¬ 
λοντος, Χωροταξίας και Δημόσιων Έργων. Οι λοιποί φο- 
ρείςτου δημόσιου τομέα υποχρεούνται να συνεργάζονται 
με το Θ.Ε.Π.Ε.Κ. για την αντιμετώπιση ειδικών θεμάτων 
αρμοδιότητάς τους, όταν απαιτείται. 

2. Ο Θ.Ε.Π.Ε.Κ. συνεργάζεται και με ιδιωτικούς φορείς, 
όταν αυτό επιβάλλεται για την αντιμετώπιση ειδικών θε¬ 
μάτων αρμοδιότητάς του. Αντικείμενο της συνεργασίας 
αυτής είναι ιδίως η διαβίβαση προς το Θ.Ε.Π.Ε.Κ. δεδο¬ 
μένων που αφορούν την οδική κυκλοφορία. 

3. Με απόφαση των Υπουργών Περιβάλλοντος, Χωρο¬ 
ταξίας και Δημόσιων Έργων, Μεταφορών και Επικοινω¬ 
νιών, Δημόσιας Τάξης και Επικράτειας, ρυθμίζονται ειδι¬ 
κότερα θέματα οργάνωσης και λειτουργίας της ανωτέρω 
Υπηρεσίας. Με απόφαση του Υπουργού Δημόσιας Τάξης 


και του αρμόδιου, κατά περίπτωση, Υπουργού δύναται να 
καθορίζεται το αντικείμενο και η διαδικασία της συνεργα¬ 
σίας μεταξύ τους. 

Άρθρο 18 

Η υπηρεσιακή ανάγκη που επέβαλε την υπερωριακή 
απασχόληση του εποχικού προσωπικού του Πυροσβεστι¬ 
κού Σώματος, καθώς και την εργασία του, κατάτις Κυρια¬ 
κές και εξαιρέσιμες ημέρες και νυχτερινές ώρες κατά το 
έτος 2001, δύναται να διαπιστωθεί με κοινή απόφαση των 
Υπουργών Οικονομίας και Οικονομικών και Δημόσιας Τά¬ 
ξης, που εκδίδεται εντός μηνός από τη δημοσίευση του 
παρόντος. 

Για την αποζημίωση της εργασίας αυτής εφαρμόζονται οι 
διατάξεις που ίσχυαν κατά το χρόνο πραγματοποίησής της. 

Άρθρο 19 

Υπάλληλοι που προσλήφθηκαν στον κλάδο ασφαλείας 
τραπεζών που οι διοικήσεις τους εγκρίνονται από τη Βου¬ 
λή (Τράπεζα της Ελλάδος, Αγροτική Τράπεζα της Ελλά¬ 
δος) και υπηρετούν σήμερα σε διαφορετικό κλάδο των 
τραπεζών αυτών για πέντε τουλάχιστον έτη, από τα οποία 
δύο τουλάχιστον σε θέση προϊσταμένου ή αναπληρωτή 
προϊσταμένου τμήματος ή υπηρεσίας, μετατάσσονται με¬ 
τά από αίτησή τους, αυτοδικαίως στον κλάδο που υπηρε¬ 
τούν, κατά παρέκκλιση των διατάξεωντου άρθρου 19του 
ν. 1339/1983 (ΦΕΚ 35 Α'), όπως τροποποιήθηκε με το άρ¬ 
θρο 1 του ν. 1590/1986 (ΦΕΚ 49 Α') και το άρθρο 17 του 
ν.2622/1998 (ΦΕΚ 138 Α'). Γιατη μετάταξη εκδίδεται δια- 
πιστωτική πράξη της διοίκησης της Τράπεζας. 

Άρθρο 20 
Έναρξη ισχύος 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως, εκτός αν ορίζεται 
διαφορετικά στις επί μέρους διατάξεις του. 

Παραγγέλλομετη δημοσίευσητου παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 


Αθήνα, 9 Σεπτεμβρίου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Π. ΠΑΥΛΟΠΟΥΛΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 

ΔΙΚΑΙΟΣΥΝΗΣ 

Α. ΠΑΠΑΛΗ ΓΟΥΡΑΣ 

ΔΗΜΟΣΙΑΣ ΤΑΞΗΣ 

Γ. ΒΟΥΛΓΑΡΑΚΗΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 

ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Π. ΠΑΝΑΓΙΩΤΟΠΟΥΛΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Μ.Γ.ΛΙΑΠΗΣ 

ΕΠΙΚΡΑΤΕΙΑΣ 

Θ. ΡΟΥΣΟΠΟΥΛΟΣ 


Θεωρήθηκε και. τέθηκε η Μεγάλη Σφραγίδα του Κράτους. 
Αθήνα, 12 Σεπτεμβρίου 2005 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α.ΠΑΠΑΛΗΓΟΥΡΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 
ΗΛΕΚΤΡΟΝΙΚΗ ΔΙΕΥΘΥΝΣΗ: ή«ρ: νννννν.βΐ.ςι- 


ΡΑΧ 210 52 21 004 

Θ-ΙΤΊ3Μ: \Λ/θ5ΓΠ35ΐθΓ @ θί·9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210)413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 1 6 σελίδες σε 1 θιιγο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

εθπο 

Τεύχος 

Περίοδος 

ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαι'ο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοπι και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ: 210 - 4071010 ίηΙθΓπθΙ 

ΗΜρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙβΓηβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


»Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 Θυτο. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΓπΘΐ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























